b'\n_START_ARTICLE_\nLucien Aimar\n_START_PARAGRAPH_\nLucien Aimar (f\xc3\xb8dt 28. april 1941) i Hy\xc3\xa8res), er en tidligere fransk professionel cykelrytter._NEWLINE_Aimar opn\xc3\xa5ede i 1966 en overraskende Tour de France-sejr. Han lagde grunden til sin sejr som en del af et succesrigt udbrud p\xc3\xa5 10. etape. I bjergene forsvarede han med succes sin gule tr\xc3\xb8je; senere vandt han l\xc3\xb8bet uden at have opn\xc3\xa5et en eneste etapesejr. Bortset fra en fransk mestertitel i 1968 og den samlede sejr i Fire dage ved Dunkerque form\xc3\xa5ede han aldrig siden at leve op til det fornemme resultat._NEWLINE_Efter eget udsagn var han engang i et l\xc3\xb8b p\xc3\xa5 toppen af Col de Turini 8 minutter bag Eddy Merckx; ved nedk\xc3\xb8rslens afslutning havde han indhentet ham. En anden anekdote siger, at han angiveligt skal v\xc3\xa6re m\xc3\xa5lt med 140 km/t p\xc3\xa5 nedk\xc3\xb8rslen fra Mont Ventoux.'